Christmas Møller gik helhjertet ind for en grundlovsændring på trods af modstand i Det Konservative Folkeparti, og det var ham en stor skuffelse, at forslaget faldt ved folkeafstemningen i [[1939]].
=== Besættelsen ===
[[File:Christmas Møller i Netherhall Gardens (DH000743).jpg|thumb|John Christmas Møller taler i Netherhall Gardens i London på den danske grundlovsdag i 1942.]]
Efter den [[tyske besættelse]] i april [[1940]] blev Christmas Møller [[Erhvervsminister|handelsminister]] i den nye [[samlingsregering]]. Han indtog en skarp holdning til besættelsesmagten og holdt udæskende taler, og allerede i oktober [[1940]] måtte Christmas Møller på tysk forlangende forlade regeringen og tre måneder senere også Folketinget. Han stiftede sammen med kommunisternes formand [[Aksel Larsen]] og [[Frode Jakobsen]] det illegale blad ''[[Frit Danmark]]''.
Politik Ledere